Document ID: 31996D0105

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιανουαρίου 1996 σχετικά με τα νέα μεταβατικά μέτρα που είναι αναγκαία για τη διευκόλυνση της μετάβασης στο σύστημα κτηνιατρικών ελέγχων που προβλέπεται από την οδηγία 90/675/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/105/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 30,
Εκτιμώντας:
ότι η οδηγία 90/675/ΕΟΚ περιλαμβάνει ρυθμίσεις για νέο σύστημα κτηνιατρικών ελέγχων για τα προϊόντα που εισάγονται στην Κοινότητα από τρίτες χώρες 7
ότι η Επιτροπή, στις αποφάσεις 92/399/ΕΟΚ (3), 92/571/ΕΟΚ (4), όπως τροποποιήθηκαν τελευταία από την απόφαση 95/55/ΕΚ (5), και 95/417/ΕΚ (6), θέσπισε ορισμένα μεταβατικά μέτρα για τη διευκόλυνση της μετάβασης στο νέο σύστημα κτηνιατρικών ελέγχων που προβλέπονται στην οδηγία 90/675/ΕΟΚ 7 ότι η ισχύς των μέτρων αυτών λήγει την 1η Φεβρουαρίου 1996 7
ότι πρέπει να παραταθεί, για βραχύ χρονικό διάστημα, η ισχύς των νέων μεταβατικών μέτρων που διευκολύνουν τη βαθμιαία εφαρμογή του συστήματος που θεσπίζεται με την οδηγία 90/675/ΕΟΚ 7
ότι τα μεταβατικά μέτρα πρέπει να επιτρέψουν τη σταδιακή εναρμόνιση των φυσικών ελέγχων και των ελέγχων ταυτότητας 7
ότι τα μέτρα που προβλέπονται στην παρρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις του άρθρου 8 της οδηγίας 90/675/ΕΟΚ εφαρμόζονται στα προϊόντα, για τα οποία ελήφθηκαν κοινοτικές αποφάσεις για τη θέσπιση:
- του καταλόγου των εγκεκριμένων τρίτων χωρών,
- του καταλόγου εγκεκριμένων εγκαταστάσεων (υγεία των ζώων και δημόσια υγεία)
και
- του υποδείγματος πιστοποιητικού (υγεία των ζώων και δημόσια υγεία).
Άρθρο 2
1. Τα κράτη μέλη διενεργούν ελέγχους ταυτότητας στο ίδιο μέρος και, εάν είναι δυνατόν, ταυτόχρονα με τους φυσικούς ελέγχους.
2. Στις περιπτώσεις που αναφέρονται στο άρθρο 8 παράγραφος 4 της οδηγίας 90/675/ΕΟΚ, οι έλεγχοι ταυτότητας και οι φυσικοί έλεγχοι πρέπει να διενεργούνται σε προεπιλεγμένους συνοριακούς σταθμούς επιθεώρησης προορισμού, αρκεί τα προϊόντα να μην έχουν εκφορτωθεί η μεταφορτωθεί από αεροσκάφος σε πλοίο στην τελωνειακή ζώνη του αερολιμένος ή του λιμένος αφίξεως, ώστε να μεταφερθούν στο συνοριακό σταθμό επιθεώρησης του προορισμού.
Άρθρο 3
Τα κράτη μέλη εφαρμόζουν τις διατάξεις τις σχετικές με τη συχνότητα των ελέγχων που έχουν θεσπιστεί σύμφωνα με το άρθρο 8 παράγραφος 3 της οδηγίας 90/675/ΕΟΚ, μόλις αρχίσουν να ισχύουν.
Εν αναμονή των ρυθμίσεων αυτών:
- τα κράτη μέλη διενεργούν ελέγχους ταυτότητας και φυσικούς ελέγχους, σύμφωνα με τις συχνότητες που ίσχυαν στο έδαφός τους πριν από την 1η Ιουλίου 1992 7 ωστόσο, με σκοπό τη σταδιακή εναρμόνιση των ελέγχων ταυτότητας και των φυσικών ελέγχων, οι έλεγχοι πρέπει να διενεργούνται με ελάχιστη συχνότητα 2 % και 5 % αντιστοίχως για τα προϊόντα που περιλαμβάνονται στις κατηγορίες Ι και ΙΙ του παραρτήματος Ι της απόφασης 94/360/ΕΚ της Επιτροπής (7), μέχρι την 1η Ιουλίου 1996, και με ελάχιστη συχνότητα 4 % και 10 % αντιστοίχως για τις κατηγορίες αυτές, μετά την εν λόγω ημερομηνία,
- τα κράτη μέλη κοινοποιούν, πριν από τις 15 Φεβρουαρίου 1996, στην Επιτροπή και στα λοιπά κράτη μέλη, τις συχνότητες των ελέγχων των κατηγοριών Ι και ΙΙ που αναφέρονται ανωτέρω.
Άρθρο 4
Η παρούσα απόφαση ισχύει μέχρι την 1η Ιανουαρίου 1997.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 29 Ιανουαρίου 1996.

Labels: 3
17
5
6